වවනියාව මඩුකන්ද මන්සන්ධියේදී 07 දා සවස 6ට පමණ සුඛොපභෝගී වෑන් රථයක් මාර්ගයෙන් ඉවතට පැන විදුලි කනුවක වැදී මීටර් 50 පමණ දුරක් පෙරලී යාම හේතුවෙන් 5 දෙනෙකු බරපතල තුවාල ලබා රෝහල් ගත කළ බවට මඩුකන්ද පොලීසිය සඳහන් කරයි.වෑන් රථය තුල මත්පැන් පානය කරමින් අධික වේගයෙන් වෑන් රථය ධාවනය කිරීම හේතුවෙන් රිදුරුට වේගය පාලනය කර ගැනීමට නොහැකිව මෙම අනතුර සිදුව ඇති බවට මූලික පරික්‍ෂණ සිදු කළ මඩුකන්ද පොලීසිය විසින් අනාවරණය කොට ඇත.අනතුරින් බරපතල තුවාල ලැබූවන් මඩුකන්ද ගම්වාසීන් විසින් වව්නියාව මහරෝහලට ඇතුලත් කිරීමට පියවර ගෙන තිබූ අතර තුවාල කරුවන්ගෙන් තිදෙනෙකුගේ තත්වය බරපතල බවට රෝහල් නිලධාරියෙකු කියා සිටියේය.අනතුරින් සුඛෝපබොගී වෑන්රථයටද දැඩි අලාබහානි සිදුව ඇති අතර වෑන් රථය තුල තිබියදී මත්පැන් බොතල් තොගයක්ද මඩුකන්ද පොලීසිය විසින් සොයාගෙන ඇති අතර අනතුර සම්බන්ධයෙන් මඩුකන්ද පොලීසිය වැඩිදුර පරික්‍ෂණ ආරම්භ කර ඇත.